Η παρούσα Συμφωνία Εμπιστευτικότητας (εφεξής η «**Συμφωνία**») συνάφθηκε σήμερα την…….………μεταξύ της Κυπριακής Εταιρείας Διαχείρισης Περιουσιακών Στοιχείων Λιμιτεδ (εφεξής η «**ΚΕΔΙΠΕΣ**»), με εγγεγραμμένη διεύθυνση Γρηγόρη Αυξεντίου 8, 1096 Λευκωσία και ........................... , (εφεξής ο «**Παραλήπτης**») με εγγεγραμμένη διεύθυνση .......................... (εφεξής τα« «**Μέρη**»).**Επειδή** η ΚΕΔΙΠΕΣ και ο Παραλήπτης συζητάνε πιθανή συνεργασία αναφορικά με Πρόσκληση Υποβολής Προσφοράς από τον Παραλήπτη στα πλαίσια διαδικασίας για επιλογή προμηθευτή από την ΚΕΔΙΠΕΣ για παροχή **Διαγ.Αρ.10/2024 «Selection of audit services provider»** (εφεξής «ο **Σκοπός**») και

**Επειδή** για σκοπούς υποβολής της προσφοράς από τον Παραλήπτη είναι αναγκαίο να αποκαλυφθούν συγκεκριμένες Εμπιστευτικές Πληροφορίες (ως ορίζονται πιο κάτω) από την ΚΕΔΙΠΕΣ στον Παραλήπτη και

**Επειδή** η ΚΕΔΙΠΕΣ επιθυμεί και ο Παραλήπτης συμφωνεί να προστατεύσει τις Εμπιστευτικές Πληροφορίες και ο Παραλήπτης συμφωνεί με τους όρους της παρούσας Συμφωνίας,

Συμφωνούνται μεταξύ των Μερών τα ακόλουθα:

1. **Ορολογία**

1.1 Ο όρος «*Εμπιστευτικές Πληροφορίες*» σημαίνει πληροφορίες που παρέχονται προφορικώς ή γραπτώς στον Παραλήπτη από την ΚΕΔΙΠΕΣ, από οποιαδήποτε συνδεδεμένη με αυτήν εταιρεία, αξιωματούχους, διευθυντικά στελέχη, προσωπικό, αντιπροσώπους, λογιστές ή δικηγόρους της ΚΕΔΙΠΕΣ, και που περιλαμβάνουν τεχνικές και μη τεχνικές πληροφορίες, συμπεριλαμβανομένων, αλλά όχι αποκλειστικά, ευρεσιτεχνίες, πνευματικά δικαιώματα, στοιχεία πελατών, εμπορικά σήματα, εμπορικά μυστικά, αναλύσεις, μελέτες, πνευματική ιδιοκτησία, πληροφορίες χαρακτηρισμένες ως ιδιόκτητες, επιχειρηματικές πληροφορίες, τεχνικές, τεχνογνωσία, διαδικασίες, λογισμικό.

1.2 Ο όρος «Εμπιστευτικές Πληροφορίες» δεν περιλαμβάνει πληροφορίες (α) που κατά τον χρόνο της αποκάλυψης είναι ευρέως διαθέσιμες στο κοινό, εκτός όπου η αποκάλυψη έχει τελεστεί από τον Παραλήπτη, ή (β) που ο Παραλήπτης έχει λάβει από ανεξάρτητες πηγές ελεύθερες από οποιαδήποτε υποχρέωση εμπιστευτικότητας, όπως τεκμηριώνεται στα αρχεία του.

1.3 Προς αποφυγή αμφιβολιών, εμπιστευτικές πληροφορίες θα θεωρούνται όλες οι πληροφορίες που αποκαλύπτονται από το ένα Μέρος στο άλλο σε σχέση με το Σκοπό, οι οποίες είναι εμπιστευτικού χαρακτήρα ασχέτως αν έχουν κατονομαστεί ή όχι ως εμπιστευτικές.

1. **Υποχρεώσεις**
   1. Αναφορικά με τις Εμπιστευτικές Πληροφορίες που παρέχονται στον Παραλήπτη από την ΚΕΔΙΠΕΣ, ο Παραλήπτης συμφωνεί να:

(α) τηρεί αυστηρά την εμπιστευτικότητα των Εμπιστευτικών Πληροφοριών και να μην τις αποκαλύπτει σε οποιουσδήποτε τρίτους χωρίς την εκ των προτέρων γραπτή συγκατάθεση της ΚΕΔΙΠΕΣ, εκτός: (i) στους εργοδοτούμενους του που χρειάζεται να λάβουν γνώση των εν λόγω πληροφοριών για την διεκπεραίωση του Σκοπού, νοουμένου ότι οι εργοδοτούμενοι του Παραλήπτη δεσμεύονται από υποχρεώσεις εμπιστευτικότητας και ο Παραλήπτης θα παραμείνει υπεύθυνος για τους εργοδοτούμενούς του, και (ii) σε περίπτωση που η αποκάλυψη των Εμπιστευτικών Πληροφοριών απαιτείται από οποιονδήποτε νόμο ή κανονισμό, νοουμένου ότι θα παρασχεθεί στην ΚΕΔΙΠΕΣ εύλογη προειδοποίηση ούτως ώστε να λάβει νομικά μέτρα προστασίας των εν λόγω πληροφοριών.

(β) διασφαλίζει ότι οι Εμπιστευτικές Πληροφορίες δεν θα χρησιμοποιούνται για άλλο σκοπό πέραν του Σκοπού.

(γ) χειρίζεται όλες τις Εμπιστευτικές Πληροφορίες με τον ίδιο βαθμό προσοχής που ασκεί κανονικά κατά την προστασία των δικών του Εμπιστευτικών Πληροφοριών.

(δ) επιστρέφει και να διαγράφει, κατόπιν αιτήματος της ΚΕΔΙΠΕΣ, σε εύθετο χρόνο όλα τα αντίγραφα Εμπιστευτικών Πληροφοριών που βρίσκονται στην κατοχή του, είτε αυτά βρίσκονται σε ηλεκτρονική είτε άλλη μορφή.

(ε) ενεργεί, σε σχέση με οποιαδήποτε προσωπικά δεδομένα τυχόν παραχωρηθούν/αποκαλυφθούν στον Παραλήπτη, σύμφωνα με τις πρόνοιες της ισχύουσας νομοθεσίας περί επεξεργασίας προσωπικών δεδομένων.

1. **Ευθύνη**
   1. Ο Παραλήπτης υποχρεούται να αποζημιώνει την ΚΕΔΙΠΕΣ έναντι οποιασδήποτε και κάθε απώλειας, ή/και ζημιάς, ή/και ευθύνης που η ΚΕΔΙΠΕΣ τυχόν υποστεί ως συνέπεια οποιασδήποτε παράβασης της παρούσας Συμφωνίας από τον Παραλήπτη και/ή των εργοδοτούμενων του Παραλήπτη.
2. **Διάρκεια**
   1. Η παρούσα Συμφωνία θα ισχύει από την ημέρα υπογραφής της και θα εξακολουθήσει να ισχύει μέχρι να αντικατασταθεί από συμφωνία που θα περιέχει υποχρεώσεις εμπιστευτικότητας και θα υπογραφεί από τα Μέρη για τον ίδιο Σκοπό.
3. **Εφαρμοστέο Δίκαιο**

5.1 Η παρούσα Συμφωνία διέπεται από τους νόμους της Κυπριακής Δημοκρατίας και οποιαδήποτε απαίτηση ή διαφορά προκύψει από ή σε σχέση με την Συμφωνία θα υπόκειται στην αποκλειστική δικαιοδοσία των Κυπριακών Δικαστηρίων.

1. **Γενικά**
   1. Η παρούσα συνιστά το σύνολο της συμφωνίας μεταξύ των Μερών σε σχέση με τον Σκοπό και υπερισχύει όλων των προηγούμενων, προφορικών ή γραπτών, επικοινωνιών, παραστάσεων ή συμφωνιών.
   2. Οποιαδήποτε τροποποίηση των όρων της παρούσας Συμφωνίας γίνεται μόνο αν συμφωνηθεί και από τα δύο Μέρη γραπτώς.

ΣΕ ΜΑΡΤΥΡΙΑ ΤΩΝ ΑΝΩΤΕΡΩ, οι υπογεγραμμένοι έχουν εκτελέσει την παρούσα Συμφωνία Εμπιστευτικότητας από την ημερομηνία ως αναγράφεται ανωτέρω.

|  |  |  |
| --- | --- | --- |
|  |  |  |
| Υπογραφή |  | Υπογραφή |
|  |  |  |
| Ονοματεπώνυμο |  | Ονοματεπώνυμο |
|  |  |  |
| Τίτλος |  | Τίτλος |
|  |  |  |
| Εκ μέρους της  Κυπριακής Εταιρείας Διαχείρισης Περιουσιακών Στοιχείων Λίμιτεδ |  | Εκ μέρους του Παραλήπτη |